title: Mén Tingkes
text: Dugas nyambatang jinah, nyangetang ia nguntul, tur munyiné sanget nyenikang, nanging duweg ia nakehang, apang sukat dingeha tekén Sang kaidihin. Buin gegéndongé nyambung omong: "Jeroné nulung tiang mangkin, waluya anggén ngalukat raga, mangda Jeroné tan kadi tiang kalintang dahak, pungkur yan dumadi. Malih setekén panglikatané punika saking pakarya ngaraga".